**ՀԱՐՑԱՇԱՐ**

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՇԽԱՏԱՆՔԱՅԻՆ ՕՐԵՆՍԳԻՐՔ

**Հարց 1.**

Աշխատանքային օրենսդրությամբ սահմանված կարգով կնքված գրավոր աշխատանքային պայմանագրով կամ աշխատանքի ընդունման մասին անհատական իրավական ակտով՝

Աշխատողի և գործատուի միջև ծագում են աշխատանքային հարաբերություններ:

(հոդ. 14, մաս 1)

**Հարց 2.**

Փորձաշրջանի ընթացքում`

Աշխատողն ունի բոլոր իրավունքները և կրում է բոլոր պարտականությունները, որոնք սահմանված են ՀՀ աշխատանքային օրենսգրքով, այլ օրենքներով և նորմատիվ իրավական ակտերով, կոլեկտիվ և աշխատանքային պայմանագրերով:

(հոդ. 91, մաս 2)

**Հարց 3.**

Աշխատողն իր պարտականությունները կատարում է`

Անձամբ:

(հոդ. 103, մաս 2)

**Հարց 4.**

Արգելվում է աշխատողին փոխադրել`

Նրա առողջական վիճակին հակացուցված աշխատանքի:

(հոդ. 106, մաս 2)

**Հարց 5.**

Գործատուն աշխատողին չի թույլատրում կատարել իր աշխատանքային պարտականությունները և չի վճարում աշխատավարձ, եթե`

Աշխատողը գտնվում է ոգելից խմիչքների, թմրամիջոցների կամ հոգեներգործուն նյութերի ազդեցության տակ, ինչպես նաև օրենքով նախատեսված այլ դեպքերում:

(հոդ. 108, մաս 1)

**Հարց 6.**

Աշխատողն իրավունք ունի լուծելու անորոշ ժամկետով կնքված աշխատանքային պայմանագիրը, ինչպես նաև որոշակի ժամկետով կնքված աշխատանքային պայմանագիրը նախքան դրա գործողության ժամկետի լրանալը`

Այդ մասին առնվազն երեսուն օր առաջ գրավոր ձևով ծանուցելով գործատուին:

(հոդ. 112, մաս 1)

**Հարց 7.**

Աշխատողն իրավունք ունի աշխատանքային պայմանագրի լուծման մասին ծանուցումը հետ վերցնելու`

Ոչ ուշ, քան այն ներկայացնելու օրվանից հետո` երեք աշխատանքային օրվա ընթացքում:

(հոդ. 112, մաս 3)

**Հարց 8.**

Գործատուի պահանջով արտաժամյա աշխատանքը`

Իրար հաջորդող երկու օրվա ընթացքում չպետք է գերազանցի 4 ժամը, իսկ տարվա ընթացքում` 180 ժամը:

(հոդ. 146, մաս 1)

**Հարց 9.**

Ամենամյա նվազագույն արձակուրդի տևողությունը՝

Հնգօրյա աշխատանքային շաբաթվա դեպքում 20 աշխատանքային օր է, իսկ վեցօրյա աշխատանքային շաբաթվա դեպքում` 24 աշխատանքային օր:

(հոդ. 159, մաս 1)

**Հարց 10.**

Յուրաքանչյուր աշխատանքային տարվա համար ամենամյա արձակուրդը տրամադրվում է՝

Տվյալ աշխատանքային տարում:

(հոդ. 164, մաս 1)

**Հարց 11.**

Կարգապահական տույժը կարող է հանվել`

Մինչև մեկ տարին լրանալը, եթե աշխատողը թույլ չի տվել նոր կարգապահական խախտում և բարեխղճորեն կատարում է իր աշխատանքային պարտականությունները:

(հոդ. 230)